cyanic-selkie/wikianc huggingface dataset:
สมาคมฟุตบอลสกอตแลนด์
สมาคมฟุตบอลสกอตแลนด์ (Scots Fitbaw Association, SFA) เป็นสมาคมฟุตบอลในประเทศสกอตแลนด์ ซึ่งเป็นสมาคมฟุตบอลที่เก่าแก่ที่สุดเป็นอันดับ 2 ของโลก ก่อตั้งเมื่อวันที่ 13 มีนาคม ค.ศ. 1873 ดูแลฟุตบอลทีมชาติสกอตแลนด์ โดยเข้าร่วมฟีฟ่าเมื่อปี ค.ศ. 1910 และเข้าร่วมกับยูฟ่าเมื่อปี ค.ศ. 1954
TRIM
ในสาขาคอมพิวเตอร์ TRIM เป็นชื่อคำสั่ง (ไม่ใช่ตัวย่อ) ที่ทำให้ระบบปฏิบัติการคอมพิวเตอร์สามารถทราบถึงบริเวณที่เก็บข้อมูลที่ไม่ถูกใช้แล้วในโซลิดสเตตไดรฟ์ เพื่อจะได้ทำการลบข้อมูลส่วนนั้นออกไว้ก่อนได้ เพราะว่าหน่วยความจำแฟลชที่นำมาใช้ทำโซลิตสเตตไดรฟ์ส่วนใหญ่นั้นเป็นชนิด NAND ซึ่งไม่สามารถเขียนข้อมูลทับได้ แต่ต้องลบข้อมูลเก่าก่อนแล้วจึงเขียนข้อมูลใหม่ลงไป ดังนั้นการลบข้อมูลออกไปก่อนที่จะมีการเขียนข้อมูลทำให้สามารถเขียนได้ทันทีเมื่อต้องการ ย่อมทำให้การเขียนข้อมูลในโซลิดสเตตไดรฟ์เร็วขึ้นไปด้วย
เฟท (อัลบั้มจอร์จ ไมเคิล)
เฟท (Faith) เป็นผลงานอัลบั้มแรกในฐานะศิลปินเดี่ยวของ จอร์จ ไมเคิล ออกวางขายเมื่อเดือนตุลาคม ค.ศ. 1987 กับสังกัดโคลัมเบียเรเคิดส์/อีพิกเรเคิดส์ อัลบั้มนี้ได้รับหลายรางวัล รวมถึงอัลบั้มแห่งปีจากรางวัลแกรมมี่ และยังประสบความสำเร็จด้านยอดขายในสหรัฐอเมริกา มียอดขาย 1 ล้านชุดเมื่อเปิดตัว ถือเป็นยอดขายที่ขายได้มากที่สุดใน 1 อาทิตย์ของศิลปินป็อปจากอังกฤษ ถึงปัจจุบันอัลบั้มขายได้มากกว่า 20 ล้านชุดทั่วโลก ได้รับรางวัลแผ่นเสียงเพชร จาก RIAA
อัลบั้มชุดนี้มีซิงเกิ้ลติดท็อป 5 ถึง 6 เพลง และในปี 2003 นิตยสารโรลลิงสโตนจัดอันดับให้อยู่อันดับ 480 ของ 500 อัลบั้มที่ยอดเยี่ยมที่สุดตลอดกาล
วัดละหารไร่
วัดละหารไร่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองละลอก อำเภอบ้านค่าย จังหวัดระยอง
วัดได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516 ภายในวัดประดิษฐานหลวงปู่ทิมองค์ใหญ่
ตำบลอีแซดฆวอสต์
อีแซดฆวอสต์ เป็นตำบลในอำเภอกลาง เทศมณฑลออบอเด จังหวัดฟอร์ส ประเทศอิหร่าน มีหมู่บ้านเพียงหมู่บ้านเดียว และไม่มีการรายงานประชากรในสำมะโน พ.ศ. 2549
คัลเลอส์ (นิตยสาร)
คัลเลอส์ (Colors) เป็นนิตยสารหลายภาษารายสามเดือน จัดทำในอิตาลีโดย Fabrica ซึ่งเป็นศูนย์วิจัยของเบเนต็อง ตีพิมพ์ในสามเอดิชัน: ฝรั่งเศส/อังกฤษ, อิตาลี/อังกฤษ, และสเปน/อังกฤษ แต่ละฉบับมีหัวข้อหลักประจำฉบับ และครอบคลุมหัวหัวข้อจากมุมมองนานาชาติ นิตยสารดังกล่าวเป็นที่รู้จักจากความเรียงภาพถ่าย และมีมุมมองที่ถากถางเหน็บแนม
ประเทศคูเวตในเอเชียนเกมส์
ประเทศคูเวต เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1974 ที่จัดขึ้น ณ กรุงเตหะราน ประเทศอิหร่าน มีคณะกรรมการโอลิมปิกแห่งชาติคูเวต เป็นผู้รับผิดชอบส่งนักกีฬาคูเวตเข้าร่วมการแข่งขัน ทีมชาติคูเวตได้รับเหรียญรางวัลจากการแข่งทั้งหมด 22 เหรียญทอง 24 เหรียญเงิน 34 เหรยียญทองแดง รวมทั้งสิ้น 80 เหรียญ
เขตมินามิ (ฮิโรชิมะ)
เขตมินามิ เป็นหนึ่งใน 8 เขตการปกครองของนครฮิโรชิมะ จังหวัดฮิโรชิมะ ประเทศญี่ปุ่น มีพื้นที่ 26.46 ตารางกิโลเมตร ครอบคลุมถึงเกาะสามแห่งได้แก่ เกาะนากาวะ เกาะโทเงะ และเกาะนิโนะชิมะ มีประชากรเขตทั้งสิ้น 144,016 คน (2018)
รายชื่อแหล่งมรดกโลกในประเทศมาเลเซีย
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศมาเลเซียทั้งสิ้น 4 แหล่ง
สถานที่ที่ได้ขึ้นบัญชีรายชื่อเบื้องต้น
ปัจจุบัน ประเทศมาเลเซียมีสถานที่ที่ได้รับขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 6 แห่ง ดังนี้
วรรณกรรมเด็ก
วรรณกรรมสำหรับเด็ก คืองานเขียนที่โครงเรื่องเรียบง่ายไม่ซับซ้อน มีตัวละครเป็นเด็ก มีความคิดและทัศนะคติแบบเด็ก อาจหมายรวมถึงนิทานภาพสำหรับเด็กของเด็กวัยเตาะแตะจนกระทั่งวรรณกรรมเยาวชนสำหรับผู้อ่านในเด็กที่โตแล้วจนถึงวัยผู้ใหญ่ตอนต้น อย่างไรก็ดีถึงแม้จะเป็นวรรณกรรมที่เขียนให้เด็กอ่าน แต่วรรณกรรมสำหรับเด็กบางเล่มหรือบางประเภทก็สามารถนำมาวิเคราะห์ ตีความ วิจารณ์ในแง่คุณค่าได้ นอกจากนี้วรรณกรรมสำหรับเด็กยังครอบคลุมถึง สื่อ ของเล่น และการแสดงต่าง ๆ ที่ทำขึ้นสำหรับเด็กด้วย ปัจจุบันหลายประเทศได้มีการเปิดสอนหลักสูตรวรรณกรรมสำหรับเด็ก ในระดับต่าง ๆ เช่น ปริญญาตรี ปริญญาโท และปริญญาเอก ส่วนในประเทศไทยมีการเปิดสอนระดับปริญญาตรีที่คณะมนุษยศาสตร์ มหาวิทยาลัย ศรีนครินทรวิโรฒแห่งเดียวเท่านั้น
อะไรคือวรรณกรรมเด็ก
ยังเป็นที่ถกเถียงกันว่า วรรณกรรมเด็กอาจเป็นสิ่งใดสิ่งหนึ่งต่อไปนี้
หนังสือที่เด็กเป็นผู้เขียน
วรรณกรรมเด็กส่วนมากเป็นงานที่เขียนโดยเด็กๆ เช่น The Young Visiters ของ เดซี แอชฟอร์ด (อายุ 9 ปี) หรือ นิทานเด็กของเจน ออสเตน หรือ ลิวอิส แครอล ซึ่งเขียนให้พี่ๆ น้องๆ อ่านเล่น หนังสือที่เขียนเพื่อเด็ก
เป็นคำนิยามแบบธรรมดาสามัญที่สุด วรรณกรรมเด็กก็คือหนังสือที่เขียนขึ้นเพื่อเด็กนั่นเอง แนนซี แอนเดอร์สัน รองศาสตราจารย์ที่วิทยาลัยการศึกษา มหาวิทยาลัยเซาธ์ฟลอริดา นิยามไว้ว่า วรรณกรรมเด็กคือหนังสือที่เขียนเพื่อเด็ก "ไม่รวมถึงงานเขียนจำพวกการ์ตูน หนังสือตลก และงานที่ไม่ใช่นิยาย ซึ่งไม่ได้สร้างขึ้นให้อ่านแบบเรียงตามลำดับ เช่นพจนานุกรม สารานุกรม หรืองานอ้างอิงชนิดอื่น" วรรณกรรมเด็กบางเล่มอาจเป็นที่นิยมในหมู่ผู้ใหญ่ด้วยก็ได้ นวนิยายชุด แฮร์รี่ พอตเตอร์ ของ เจ. เค. โรว์ลิ่ง แต่เดิมก็เขียนขึ้นเพื่อกลุ่มเป้าหมายที่เป็นเด็ก แต่เป็นที่นิยมทั้งในหมู่เด็กและผู้ใหญ่ จน นิวยอร์กไทมส์ต้องจัดกลุ่มหนังสือขายดีใหม่
เจ้าหญิงคริสทาแห่งทวร์นและทักซิส
เจ้าหญิงคริสทาแห่งทวร์นและทัคซิส (Her Serene Highness Princess Christa of Thurn and Taxis) ประสูติเมื่อวันที่ 14 ธันวาคม พ.ศ. 2484 ณ รัฐบาเดิน-เวือร์ทเทิมแบร์ค ประเทศเยอรมนี เป็นบุตรีของเอริช ไฮน์เลอ กับอิงเงอบอร์ค ววทซ์เนอร์
เสกสมรส
คริสทา อิงเงอบอร์ค ทรงเสกสมรสกับเจ้าชายมัคส์แห่งทวร์นและทัคซิส เมื่อวันที่ 14 มีนาคม พ.ศ. 2516 และพิธีทางศาสนาเมื่อวันที่ 15 มีนาคม ปีเดียวกัน รับพระราชทานพระอิสริยยศที่ เจ้าหญิงคริสทาแห่งทวร์นและทัคซิส พร้อมฐานันดรเซอรีนไฮเนส มีพระโอรส 2 พระองค์คือ
ภายหลังการเป็นเจ้าหญิงแล้วนั้น ทรงดำรงตำแหน่งประธานกิตติมศักดิ์กาชาดแห่งบาวาเรีย และถือเป็นประธานกิตติมศักดิ์คนแรกของกาชาดบาวาเรียด้วย
วิลเฮ็ล์ม ลิสท์
วิลเฮ็ล์ม ลิสท์ (Wilhelm List) เป็นจอมพลเยอรมันในสงครามโลกครั้งที่สอง
ภายหลังสงคราม ลิสท์ได้ถูกตั้งข้อหาก่ออาชญากรรมสงครามและอาชญากรรมต่อมนุษยชาติและต่อสู้คดีในการพิจารณาคดีตัวประกัน (Hostages Trial) ในปี ค.ศ. 1947 เขาได้ถูกตัดสินว่ามีความผิดจริงและให้จำคุกตลอดชีวิต จากนั้นไม่นานลิสท์ได้รับการปล่อยตัวและเสียชีวิตในปี ค.ศ. 1971
18801971
วัดโคกพระยา (ตำบลลุมพลี)
วัดโคกพระยา เป็นวัดโบราณวัดหนึ่งที่มีหลักฐานกล่าวถึงในพงศาวดารกรุงศรีอยุธยา ตั้งแต่สมัยเริ่มสถาปนาพระนครศรีอยุธยาเพราะเป็นสถานที่ใช้ในการสำเร็จโทษพระเจ้าแผ่นดินและพระบรมวงศานุวงศ์มาตั้งแต่แผ่นดินสมเด็จพระราเมศวรเป็นต้นมา
วัดโคกพระยาในพงศาวดารกรุงศรีอยุธยา
พระราชพงศาวดารกรุงศรีอยุธยาได้กล่าวถึงวัดโคกพระยาไว้หลายช่วง โดยส่วนมากจะกล่าวถึงในฐานะที่ใช้เป็นสถานที่ที่ใช้ในการสำเร็จโทษพระมหากษัตริย์และพระบรมวงศานุวงศ์ในสมัยกรุงศรีอยุธยา เช่น
สถานที่ตั้งของวัดโคกพระยา
ตำบล ลุมพลี อำเภอ พระนครศรีอยุธยา พระนครศรีอยุธยา 13000
สาธร ยูนีค ทาวเวอร์
สาธร ยูนีค ทาวเวอร์ (Sathorn Unique Tower) เป็นตึกระฟ้าร้างสูง 185 เมตร 49 ชั้น ตั้งอยู่ที่เขตสาธร กรุงเทพมหานคร ได้รับการออกแบบโดย บริษัท รังสรรค์แอนด์อะโซชีเอท จำกัด ซึ่งเป็นโครงการที่สำนักงานออกแบบเป็นเจ้าของโครงการด้วย ด้วยทำเลที่ตั้งที่ถือได้ว่าเป็นทำเลทอง เพราะติดแม่น้ำเจ้าพระยาและถนนสาทร สาธร ยูนีค ทาวเวอร์ ได้มีการวางแผนจะสร้างให้เป็นคอมเพล็กซ์คอนโดมิเนียมระดับหรู โดยให้ทุกห้องของอาคารสามารถมองเห็นวิวแม่น้ำได้ทั้งหมด แต่การก่อสร้างก็ต้องหยุดชะงักลงในช่วงวิกฤติเศรษฐกิจปี 2540 แม้จะเสร็จสิ้นไปกว่า 80 เปอร์เซ็นต์แล้วก็ตาม เหลือแต่เพียงการตกแต่งภายในทั้งหมดและภายนอกอีกเล็กน้อย ด้วยเหตุนี้เอง สาธร ยูนีค ทาวเวอร์ จึงกลายเป็นหนึ่งในสัญลักษณ์สำคัญของวิกฤติเศรษฐกิจปี 2540 ในอีกประการหนึ่ง
รูปแบบอาคารสาธร ยูนีค ทาวเวอร์ มีความคล้ายคลึงกับสเตท ทาวเวอร์ ซึ่งก่อสร้างในช่วงเวลาใกล้เคียงกัน อีกทั้งที่ตั้งก็ตั้งไม่ห่างไกลกันมาก อาคารใช้รูปแบบสถาปัตยกรรมโพสต์โมเดิร์นแบบคลาสสิก ทั้งช่องหน้าต่างโค้ง ซุ้มประตูโค้ง และชั้นบนสุดเป็นทรงโดม ที่เป็นอาคารเพนท์เฮาส์ที่มีราคาสูงที่สุดในโครงการ
ปัจจุบันอาคาร สาธร ยูนีค ทาวเวอร์ ถือเป็นอาคารร้างที่เป็นที่รู้จักมากที่สุดในกรุงเทพมหานครและแห่งหนึ่งของโลก เป็นตึกร้างที่สูงที่สุดในประเทศไทย และจากการจัดอันดับอาคารร้างระฟ้าสูงที่สุดในโลก เมื่อปี พ.ศ. 2560 ปรากฏว่า สาธร ยูนีค ทาวเวอร์ ติดอยู่อันดับที่ 4 ของโลกอีกด้วย ด้วยความเป็นที่เป็นอาคารสูงบนทำเลทองโดยรอบ จึงกลายเป็นหนึ่งในสถานที่อันซีนยอดฮิตของนักท่องเที่ยวในอดีต ที่มีคนแอบขึ้นไปถ่ายรูปด้านบนซึ่งสามารถดูบรรยากาศโดยรอบกรุงเทพมหานครได้รอบ 360 องศา แต่ในปัจจุบันทางเจ้าของโครงการได้ทำการปิดประตูอย่างเบ็ดเสร็จห้ามคนนอกขึ้นไปได้อีก
ประวัติ
ได้มีการวางแผนให้สาธร ยูนีค เป็นคอนโดมิเนียมระดับหรูสูง 47 ชั้น รวม 600 ยูนิต ได้รับการออกแบบและพัฒนาโดย ผู้ช่วยศาสตราจารย์ รังสรรค์ ต่อสุวรรณ สถาปนิกชื่อดังและนักพัฒนาอสังหาริมทรัพย์ ผู้ออกแบบอาคารสเตท ทาวเวอร์ ที่ถือเป็นอาคารน้องของสาธร ยูนีค โครงการก่อสร้างนั้นเริ่มต้นขึ้นในปีพ.ศ. 2533 มีเจ้าของโครงการคือบริษัท สาธร ยูนีค จำกัด และได้รับการสนับสนุนเงินทุนส่วนมากจากบริษัทหลักทรัพย์ไทยแมกซ์ การก่อสร้างได้เริ่มต้นขึ้นปีเดียวกัน โดยมีบริษัทสี่พระยา จำกัด เป็นผู้รับเหมาการก่อสร้าง
ในปีพ.ศ. 2536 ผศ.รังสรรค์ ได้ถูกจับกุมในข้อหาร่วมกันวางแผนลอบฆาตกรรมนายประมาณ ชันซื่อ ประธานศาลฎีกาในขณะนั้น แต่ไม่สำเร็จเนื่องจากมือปืนถูกจับกุมได้ก่อน โดยในปีพ.ศ. 2551 ผศ.รังสรรค์ ได้ถูกพิพากษาว่ามีความผิด แต่สุดท้ายศาลอาญากรุงเทพใต้ก็ได้ทำการยกฟ้องในปีพ.ศ. 2553 คดีความดังกล่าวนี้ได้ส่งผลกระทบต่อความสามารถในการรักษาเงินสนับสนุนโครงการของผศ.รังสรรค์เป็นอย่างมาก และการก่อสร้างอาคารสาธร ยูนีค ก็เผชิญกับปัญหาความล่าช้าหลายครั้งเนื่องจากขาดแคลนเงินทุน
จนกระทั่งเมื่อเกิดวิกฤติเศรษฐกิจปี 2540 ตลาดอสังหาริมทรัพย์เกิดการล้มละลาย เช่นเดียวกันกับบริษัทไฟแนนซ์ต่างๆที่ให้การสนับสนุนทางการเงินแก่โครงการซึ่งก็ประสบปัญหาหนี้สิน โครงการก่อสร้างอาคารต่างๆในกรุงเทพมหานครต่างพากันหยุดชะงัก โดยมีอาคารหรูกว่า 300 แห่งที่ถูกทิ้งร้าง แต่อาคารส่วนมากได้สร้างเสร็จสมบูรณ์ในภายหลังจากเศรษฐกิจฟื้นตัว (อาคารสเตท ทาวเวอร์ก็ถือเป็นหนึ่งในอาคารดังกล่าว) แต่อย่างไรก็ตาม อาคารสาธร ยูนีคกลับถูกทิ้งร้างไว้ในสภาพเดิมนับแต่นั้นจนเป็นที่รู้จักกันในหมู่ของนักท่องเที่ยวต่างชาติในชื่อของ "Ghost Tower" แม้ว่าจะมีความพยายามในเรื่องการตกลงในเรื่องการซื้อขายและการรีไฟแนนซ์อยู่หลายครั้งโดยนายพรรษิษฐ์ ต่อสุวรรณ บุตรชายของผศ.รังสรรค์ที่เข้ามารับช่วงต่อจากบิดา แต่ก็ยังไม่สามารถสรุปได้ เนื่องจากนายพรรษิษฐ์ต้องการที่จะขายอาคารในราคาที่จะสามารถชดเชยเงินต้นให้ผู้ร่วมลงทุนในโครงการ
ตัวอาคาร
อาคารสาธร ยูนีค ทาวเวอร์ตั้งอยู่ในเขตสาธร ตัวอาคารใกล้กันกับถนนเจริญกรุง ซึ่งอยู่ระหว่างซอย 51 กับ 53 เยื้องกับวัดยานนาวา โดยเป็นบริเวณที่ใกล้กับจุดสิ้นสุดถนนสาธร ซึ่งเป็นที่ตั้งของสถานีรถไฟฟ้าบีทีเอส สะพานตากสิน ตัวอาคารได้รับการออกแบบให้มีทั้งหมด 49 ชั้น (รวมชั้นใต้ดินสองชั้น) มีพื้นที่รวม 2 ไร่ เชื่อมติดกับอาคารที่จอดรถสูงสิบชั้น ในการออกแบบนั้น ผศ.รังสรรค์เป็นที่รู้จักจากรูปแบบการออกแบบอาคารที่มักจะใช้ โดยอาคารแห่งนี้ได้เลือกใช้องค์ประกอบของความเป็นศิลปะกรีก-โรมันสมัยใหม่เหมือนกับตึกสเตท ทาวเวอร์ โดยเฉพาะในส่วนของเสาและระเบียง ก่อนที่การก่อสร้างทั้งหมดจะหยุดชะงักลง การก่อสร้างได้เสร็จสิ้นไปกว่า 80-90 เปอร์เซ็นต์ ตัวโครงสร้างหลักของอาคารที่เสร็จสมบูรณ์เป็นที่เรียบร้อยและได้รับการยืนยันในเรื่องความปลอดภัยแข็งแรงของโครงสร้างแล้ว อย่างไรก็ตาม งานออกแบบภายในและการติดตั้งโครงสร้างพื้นฐานนั้นเพิ่งจะเริ่มต้นไปเพียงเล็กน้อยเท่านั้น และงานส่วนกำแพงและรายละเอียดต่างๆเองก็ยังไม่เสร็จสมบูรณ์ โดยเฉพาะอย่างยิ่งในชั้นบนของอาคาร
อาคารแห่งนี้ได้กลายมาเป็นจุดมุ่งหมายของนักท่องเที่ยวที่ชื่นชอบความท้าทาย และยังได้รับความสนใจจากนักท่องเที่ยวต่างชาติอีกด้วย แม้จะมีการปิดไม่ให้บุคคลใดเข้าถึงตัวอาคาร แต่ก็มีรายงานว่าผู้ที่สนใจสามารถเข้าไปในตัวอาคารได้ด้วยการให้สินบนกับเจ้าหน้าที่รักษาความปลอดภัยใต้อาคาร และในเดือนธันวาคม พ.ศ. 2557 อาคารแห่งนี้กลับมาเป็นที่พูดถึงกันอีกครั้งหลังจากที่มีการพบศพชายชาวสวีเดนในสภาพแขวนคอ เสียชีวิตบนชั้นที่ 43 โดยสาเหตุการเสียชีวิตนั้นได้มีการยืนยันว่าเป็นการฆ่าตัวตาย ซึ่งทางสำนักข่าวหลายแห่งก็ได้มีการตั้งข้อสงสัยถึงความปลอดภัยและการรักษาความปลอดภัยของอาคารแห่งนี้
ในเดือนกันยายน พ.ศ. 2558 นายพรรษิษฐ์ ต่อสุวรรณ ซึ่งได้เข้ามาเป็นหนึ่งสมาชิกบอร์ดบริหารของบริษัทสาธร ยูนีค จำกัด ได้เปิดเผยว่าได้ทำการแจ้งความข้อหาบุกรุกอาคารสถานที่แก่บุคคลทั้งหมด 5 คน ที่ได้โพสต์รูปและคลิปวิดีโอเกี่ยวกับการเข้ามาในอาคารลงบนอินเทอร์เน็ต ซึ่งในจำนวนนี้ยังรวมไปถึงชาวต่างชาติสองคนที่ได้ทำวิดีโอที่พวกเขาแสดงการวิ่งฟรีรันนิ่งบนตึกแห่งนี้ นายพรรษิษฐ์ได้กล่าว่าเขาต้องการให้การแจ้งความครั้งนี้เป็นตัวอย่างและหยุดยั้งคนที่จะเข้ามาปีนป่ายบนตึกที่มีความอันตราย เขาได้ระบุเพิ่มว่าจำนวนผู้เข้ามาในตัวอาคารอย่างผิดกฎหมายนั้นเพิ่มสูงขึ้นเป็นอย่างมากในช่วงปีที่ผ่านมาเนื่องจากมีการเผยแพร่เรื่องอาคารแห่งนี้ในโลกออนไลน์กันมากขึ้น โดยในบางสัปดาห์นั้นมีผู้เข้าไปยังตัวอาคารมากกว่าหนึ่งร้อยคน ซึ่งตนก็ไม่สามารถห้ามไม่ให้ยามรับสินบนจากผู้เข้าชมตึกได้เนื่องจากไม่สามารถเฝ้าตึกด้วยตัวเองตลอดทั้งวัน
อย่างไรก็ตาม ในปีพ.ศ. 2560 นายพรรษิษฐ์ได้อนุญาตให้มิวเซียมสยามจัดการสัมนาที่ตัวอาคาร ซึ่งถือเป็นส่วนหนึ่งของนิทรรศการระลึก 20 ปีของวิกฤติเศรษฐกิจ นอกจากนี้ยังอนุมัติให้ จีดีเอช (GDH) ใช้สถานที่แห่งนี้เป็นฉากสำคัญในภาพยนตร์สยองขวัญเรื่อง เพื่อน..ที่ระลึก อีกด้วย
พยาธิวิทยาคลินิก
พยาธิวิทยาคลินิก หรือเวชศาสตร์ชันสูตร (Clinical pathology or Laboratory Medicine) เป็นการแพทย์เฉพาะทางที่เกี่ยวกับการวินิจฉัยโรคโดยอาศัยการวิเคระห์ทางห้องปฏิบัติการทางการแพทย์จากสิ่งส่งตรวจเช่นสารน้ำในร่างกาย เลือด หรือปัสสาวะ โดยอาศัยความรู้ทางเคมีคลินิก จุลชีววิทยาคลินิก โลหิตวิทยา และพยาธิวิทยาโมเลกุล (molecular pathology) ซึ่งแพทย์ด้านนี้จะทำงานร่วมกันกับนักเทคนิคการแพทย์
พยาธิวิทยาคลินิกเป็นหนึ่งในสองแขนงวิชาหลักของพยาธิวิทยา ซึ่งได้แก่พยาธิกายวิภาคและพยาธิวิทยาคลินิก พยาธิแพทย์อาจต้องศึกษาทั้งสองสาขาวิชาซึ่งเรียกว่า พยาธิวิทยาทั่วไป (general pathology)
พยาธิวิทยาคลินิกแบ่งออกได้อีกเป็นสาขาวิชาย่อยหลักๆ ได้แก่ เคมีคลินิก (clinical chemistry), โลหิตวิทยาคลินิก (clinical hematology) , เวชศาสตร์การบริการโลหิตหรือธนาคารเลือด และจุลชีววิทยาคลินิก
ราชอาณาจักรนาโปลี (นโปเลียน)
ราชอาณาจักรนาโปลี (Regno di Napoli; Regno 'e Napule; Royaume de Naples) หรือ ราชอาณาจักรเนเปิลส์ (Kingdom of Naples) เป็นรัฐบริวารของฝรั่งเศส เมื่อพระเจ้าเฟอร์ดินานด์ที่ 4 และ 7 แห่งนาโปลีและซิซิลี แห่งราชวงศ์บูร์บง อยู่ฝ่ายของสหสัมพันธมิตร ต่อกรกับจักรพรรดินโปเลียน และผลลัพธ์ในทางกลับกันคือพระองค์ถูกขับไล่ออกจากราชอาณาจักรโดยการรุกรานของฝรั่งเศส โฌแซ็ฟ โบนาปาร์ต พี่ชายของจักรพรรดินโปเลียน ได้รับการแต่งตั้งเป็นพระมหากษัตริย์แห่งนาโปลี แทนที่พระเจ้าเฟอร์ดินานด์ โฌแซ็ฟได้รับพระราชทานบรรดาศักดิ์เป็น "เจ้าชายแห่งนาโปลี" เพื่อเป็นมรดกแก่ลูกหลานของโฌแซ็ฟ เมื่อโฌแซ็ฟกลายเป็นพระมหากษัตริย์แห่งสเปนใน ค.ศ. 1808 นโปเลียนแต่งตั้งน้องเขยของเขา ฌออากีม มูว์รา ให้ขึ้นมาเป็นพระมหากษัตริย์แทน ภายหลังมูว์ราโดนถอดถอนโดยการประชุมใหญ่แห่งเวียนนา ใน ค.ศ. 1815 ภายหลังปะทะกับจักรวรรดิออสเตรียในสงครามนาโปลี ซึ่งเขาได้รับความปราชัยอย่างเด็ดขาดในยุทธการตูแร็งติโน
ถึงแม้ว่าพระมหากษัตริย์ของนโปเลียน จะมีชื่อเรียกอย่างเป็นทางการว่า พระมหากษัตริย์แห่งนาโปลีและซิซิลี ก็ตาม แต่การที่บริเตนมีอำนาจในทะเลเมดิเตอร์เรเนียนนั้น ทำให้ฝรั่งเศสไม่สามารถเข้าควบคุมดินแดนซิซิลี ที่ซึ่งพระเจ้าเฟอร์ดินานด์ได้หลบหนีไป และอำนาจของจักรวรรดิฯ ถูกจำกัดขอบเขตอยู่ในราชอาณาจักรนาโปลีบนแผ่นดินใหญ่อยู่อย่างเพียงลำพัง ในขณะที่พระเจ้าเฟอร์ดินานด์ ยังคงพำนักอยู่และได้ปกครองดินแดนของราชอาณาจักรซิซิลี
ด้วยจิตวิญญาณแห่งการปรับปรุงให้ทันสมัยในสมัยของการปฏิวัติฝรั่งเศส ระบอบการปกครองของโฌแซ็ฟและมูว์รา จึงได้ดำเนินแผนงานการปฏิรูปอย่างกว้างขว้าง ต่อองค์กรและโครงสร้างของราชอาณาจักรศักดินาโบราณ ในวันที่ 2 สิงหาคม ค.ศ. 1806 ได้มีการยกเลิกระบบศักดินา และสิทธิ์และอภิสิทธิ์ทั้งหมดของชนชั้นขุนนางถูกยกเลิก การเก็บภาษีที่นาก็ได้สิ้นสุดลง และการจัดเก็บภาษีทั้งหมด ก็ค่อย ๆ ถูกควบคุมจากส่วนกลางโดยตรง ในขณะเดียวกัน รัฐบาลก็ได้นำผู้รับจ้างออกจากระบบการจัดเก็บภาษี และชดเชยผู้ที่สูญเสียอภิสิทธิ์ของการเก็บภาษีจากระบบศักดินาด้วยพันธบัตร ระบบไฟถนนสาธารณะระบบแรก ซึ่งจำลองมาจากกรุงปารีส ก็ถูกติดตั้งในเมืองนาโปลีในรัชสมัยของโฌแซ็ฟ เช่นกัน
ดุสิตา อนุชิตชาญชัย
ดุสิตา อนุชิตชาญชัย เป็นทั้งนักแสดง นักร้อง นางแบบ นักสนุกเกอร์และพูลหญิงทีมชาติไทย
ประวัติ
ดุสิตา อนุชิตชาญชัย เกิดเมื่อวันที่ 18 มิถุนายน พ.ศ. 2519 ที่กรุงเทพมหานคร โดยเป็นลูกเดียวของครอบครัว และมีชื่อจริงคือ ณภชณก อนุชาติชาญชัย สำเร็จการศึกษาระดับประถมศึกษาจากโรงเรียนสตรีวรนาถ ประกาศนียบัตรวิชาชีพ (ปวช.) จากวิทยาลัยเซนต์จอห์น ปริญญาตรีจากมหาวิทยาลัยราชภัฏจันทรเกษม
ในปี พ.ศ. 2547 ได้สร้างความฮือฮาด้วยการถ่ายนู้ดและโชว์รอยสักรูปมังกรขนาดใหญ่ที่แผ่นหลัง จากนั้นในปี พ.ศ. 2550 ได้แสดงภาพยนตร์อิสระเรื่อง ดึกแล้วคุณขา ด้วยการรับบทเป็นนางพยาบาลกะดึก คู่กับ อนันดา เอเวอริ่งแฮม และ อรรถพร ธีมากร จากการกำกับของ สันติ แต้พานิช
ปัจจุบัน เป็นนักสนุกเกอร์และพูลอาชีพ มุ่งมั่นเล่นกีฬาจนได้รับคัดเลือกให้ติดทีมชาติไทย ในปลายปี 2554
มิวสิควิดีโอ
อัลบั้ม เพชรน้ำหนึ่ง ของ อรวี สัจจานนท์
กีฬา
ปัจจุบัน เป็นนักสนุกเกอร์และพูลอาชีพ สังกัดทีมชาติไทย
ฮันนีพอสซัม
ฮันนีพอสซัม (honey possum; ) เป็นสัตว์มีกระเป๋าหน้าท้องขนาดเล็กชนิดหนึ่ง จัดเป็นเพียงชนิดเดียวเท่านั้นที่อยู่ในสกุล Tasipes และวงศ์ Tarsipedidae
ฮันนีพอสซัม เป็นสัตว์มีกระเป๋าหน้าท้องเพียงชนิดเดียวเท่านั้นที่ยังหลงเหลืออยู่มาจนถึงปัจจุบัน ขณะที่สัุตว์ที่ใกล้เคียงกันชนิดอื่น ๆ ได้สูญพันธุ์ไปหมดแล้ว มีรูปร่างคล้ายหนูหรือหนูผี มีความยาวเพียง 6.5–9 เซนติเมตร จัดเป็นสัตว์มีกระเป๋าหน้าท้องที่มีขนาดเล็กที่สุดในโลก
ฮันนีพอสซัม มีอายุขัยโดยเฉลี่ยเพียง 1–2 ปีเท่านั้น เป็นสัตว์ที่ออกหากินในเวลากลางคืน พบกระจายพันธุ์เฉพาะพื้นที่ที่แห้งแล้งทางตะวันตกเฉียงใต้ของออสเตรเลีย โดยกินน้ำต้อยและเกสรจากดอกของต้นแบงเซีย ซึ่งเป็นพืชดอกพื้นเมืองของออสเตรเลีย โดยใช้ลิ้นที่ยาวที่บริเวณตอนปลายมีลักษณะคล้ายแปรงหรือหวีตวัดกิน จากจะงอยปากที่ไม่มีฟัน และยาวบาง ฮันนีพอสซัมตัวเมียสามารถกินน้ำต้อยได้มากถึงร้อยละ 10 ของน้ำหนักตัวในแต่ละคืน
ฮันนีพอสซัม จึงเป็นสัตว์ที่ช่วยในการผสมเกษรของต้นแบงเซีย นอกจากจะเป็นสัตว์มีกระเป๋าหน้าท้องขนาดเล็กแล้ว ตัวอ่อนแรกเกิดของฮันนีพอสซัมยังถือเป็นตัวอ่อนของสัตว์เลี้ยงลูกด้วยนมที่เล็กมากที่สุดอีกด้วย โดยมีน้ำหนักตัวไม่เกิน 5 มิิลลิกรัมเท่านั้น
วัดสุทธิวาตวราราม
วัดสุทธิวาตวราราม หรือ วัดช่องลม ตั้งอยู่ตำบลท่าฉลอม อำเภอเมืองสมุทรสาคร จังหวัดสมุทรสาคร มีโบสถ์ที่มีชื่อเสียงที่นกนางแอ่นเข้ามาทำรัง มีหลวงปู่แก้วเป็นพระที่ประชาชนให้ความเคารพ เป็นที่ตั้งอนุสรณ์สถานสถานที่พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินเยือนท่าฉลอม และทรงตั้งเป็นสุขาภิบาลแห่งแรกของประเทศไทย เมื่อ พ.ศ. 2448
ประวัติ
วัดช่องลม พระอารามหลวงแห่งนี้นับเป็นวัดสำคัญคู่บ้านคู่เมืองของจังหวัดสมุทรสาครที่มีอายุเกือบ 200 ปี เป็นวัดที่พำนักของพระราชสาครมุนี เจ้าคณะจังหวัดสมุทรสาครและเจ้าอาวาสวัดช่องลม ในสมัยก่อนชาวบ้านเรียกว่า "วัดท้ายบ้าน" เห็นจะเป็นวัดอยู่สุดหมู่บ้านจึงเรียกเช่นนั้น เพื่อความเหมาะสมในเวลาต่อมาจึงพากันเรียก "วัดช่องลม"
ชัยภูมิที่ตั้งของวัดช่องลมด้านหน้าวัดหันสู่ทิศใต้ตรงกับปากน้ำท่าจีนมองเห็นทัศนียภาพปากอ่าวไทย ส่วนทางด้านหลังวัดหันหลังสู่แม่น้ำท่าจีนเช่นกัน กล่าวคือวัดช่องลมตั้งตรงคอคอดปากแม่น้ำท่าจีน หากที่ดินมิได้เป็นที่ตั้งวัด และขาดการถมเสริมเติมต่อไว้เสมอ ๆ ก็น่าจะขาดออกและเปลี่ยนทางเดินของกระแสน้ำบริเวณปากน้ำท่าจีนใหม่ ตำบลท่าฉลอมอาจกลายเป็นเกาะหลุดออกจากแผ่นดินใหญ่ โดยผู้ดำริให้สร้างวัดคือ พระราชสาครมุนี (หลวงปู่แก้ว)
คุณปู่และคุณย่าอ่วม แซ่เล้า ได้บริจาคที่ดินสร้างวัดช่องลม ที่แปลงนี้ตามสันนิฐานแล้วกว้างประมาณ 60 ไร่ ตามคำบอกเล่ากล่าวว่า โรงเรียนเทศบาลวัดช่องลม (เปี่ยมวิทยาคม) ตั้งอยู่หน้าพระอุโบสถหลังเก่า นอกจากนั้นแล้ว หน้าโรงเรียนยังมีสนามฟุตบอลอีกหนึ่งสนาม โรงเรียนหลังนี้เป็นโรงเรียนประจำจังหวัดแห่งแรก ต่อมาได้ย้ายไปตั้งอยู่หน้าพระอุโบสถหลังใหม่เพราะตลิ่งพังรุกเข้ามา แม้ว่าจะย้ายไปอยู่ที่ใหม่นี้แล้วก็ยังไม่พ้นอันตราย เพราะภัยธรรมชาติรบกวนเช่นเคย จึงย้ายมาตั้งอยู่ข้างหลังวัดด้านเหนือเท่าที่เห็นอยู่ทุกวันนี้ ที่ตั้งวัดแปลงเก่าเหลืออยู่ประมาณ 5 ไร่ นอกนั้นพังลงน้ำหมดแล้ว เท่าที่เห็นอยู่เป็นที่ของนายเต๋าบิดาของนายบุญศรี นุตตาลัย และผู้ใหญ่จรูญ จันทร์ภักดี ซึ่งได้ถวายไว้มีเนื้อที่ 22 ไร่ 49 วา และต่อมานายบุญศรี นุตาลัย และผู้ใหญ่จรูญ จันทร์ภักดี ได้ร่วมกันถวายเพิ่มอีกแปลงหนึ่งมีเนื้อที่ 27 ไร่ เมื่อวันที่ 13 มกราคม 2496 ที่ดินแปลงนี้ติดกับแม่น้ำท่าจีนด้านหลังวัดและติดกับทางรถไฟสายแม่กลอง รวมเป็นเนื้อที่ทั้งสิ้น 47 ไร่ 40 วา รวมทั้งของเก่าที่เหลืออยู่ 5 ไร่ รวมเป็น 52 ไร่ 40 วา
สถานีวิทยุโทรทัศน์แห่งชาติอิตาลี
สถานีวิทยุโทรทัศน์แห่งชาติอิตาลี หรือ ไร (RAI Radiotelevisione Italiana) เป็นสถานีวิทยุโทรทัศน์แห่งเดียวของประเทศอิตาลี ในปี ค.ศ. 2000 ชื่อที่รู้จักของ RAI คือ ราดิโอออดิซิโอนิอิตาเลียนี (Radio Audizioni Italiane)
เขตชูโอ
เขตชูโอ มีความหมายว่า เขตกลาง เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น
ดูเพิ่ม
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
ไฮน์ริช เบิล
ไฮน์ริช เทโอดอร์ เบิล (Heinrich Theodor Böll) เป็นหนึ่งในนักเขียนคนสำคัญของเยอรมนีสมัยหลังสงครามโลกครั้งที่สอง เบิลได้รับรางวัลรางวัลเกออร์ค บืชเนอร์ใน ค.ศ. 1967 และรางวัลโนเบลสาขาวรรณกรรมใน ค.ศ. 1972
ภาษาเรอหวั่ง
ภาษาเรอหวั่ง (Rawang language) หรือภาษากนุง-เรอหวั่งมีผู้พูดทั้งหมด 122,600 คน ชนเผ่าเรอหวั่งเป็นชนกลุ่มน้อย จึงไม่ค่อยเป็นที่รู้จัก. ในปัจจุบันอาศัยอยู่กระจัดกระจายในแต่ละประเทศ ซึ่งบรรพบุรุษมาจากทางตะวันออกกลางและอพยพลงมาเรื่อยๆ พบมากที่สุดในพม่า 62,100 คน (พ.ศ. 2543) ในรัฐคะฉิ่น ทางเหนือของมยิตจีนา และชาวเรอหวั่งส่วนมากในพม่าจะอาศัยอยู่ที่ เมืองพูตาโอ ทางเหนือสุดของพม่า ที่ทีภูเขาหิมะที่เป็นที่น่าตื่นตาตื่นใจและเป็นสัญลักษณ์ของชาวเรอหวั่ง พบในอินเดีย 60,500 คน (พ.ศ. 2543) ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต พบในประเทศจีน มณฑลยุนนาน เมืองกงชาง 5,000 พบในประเทศไทยในภาคเหนือ จ.เชียงใหม่ และ กรุงเทพมหานคร ประมาณ1,000 คน ซึ่งในประเทศไทยกลุ่มเรอหวั่งยังไม่เป็นที่รู้จักเนื่องจากมีน้อยมาก และยังอยู่กระจัดกระจายในต่างประเทศ เช่น สหรัฐอเมริกา ออสเตรเลีย ฝรั่งเศส นอเวย์ สวีเดน แคนาดา เดนมาร์ค นิวซีแลนด์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาลีซูหรือภาษาจิ่งเผาะได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา
ภาษาเรอหวั่งแบ่งออกเป็น 4 สำเนียง ได้แก่ มัดหว่าง, หลุ่งมี, ดั่งสั่ล, ดะหรู่
วรรณยุกต์
มีวรรณยุกต์ 4 เสียง คือ สูง กลาง ต่ำ และเบา แสดงได้ด้วยเครื่องหมายกำกับบนสระ á ā à a ระดับเสียงอธิบายได้เป็น /55/, /33/, /31/ และ /ไม่มี/ ตามลำดับ
เสียงเบาจะปรากฏในพยางค์เปิด (คือไม่มีพยัญชนะสะกด) เสียงจริงอาจจะสูงกลางต่ำก็ได้ตามคำแวดล้อม และการเขียนในปัจจุบัน เสียงกลางไม่ต้องเติมเครื่องหมายขีดบนตลอดเวลา เพื่อความสะดวก
ฟุตบอลชิงแชมป์แห่งชาติยุโรป 2020 รอบคัดเลือก กลุ่มเอช
กลุ่มเอชของ ฟุตบอลชิงแชมป์แห่งชาติยุโรป 2020 รอบคัดเลือก เป็นหนึ่งในสิบกลุ่มที่ใช้ตัดสินหาทีมเข้ารอบสำหรับทัวร์นาเมนต์ ฟุตบอลชิงแชมป์แห่งชาติยุโรป 2020 รอบสุดท้าย. กลุ่ม เอช ประกอบไปด้วยหกทีม: แอลเบเนีย, อันดอร์รา, ฝรั่งเศส, ไอซ์แลนด์, มอลโดวา และ ตุรกี, โดยที่พวกเขาจะลงเล่นในการพบกันหมดในรูปแบบเหย้าและเยือน.
สองทีมที่ดีที่สุดจะได้เข้ารอบสุดท้ายโดยอัตโนมัติ. ไม่เหมือนกับครั้งก่อนหน้านี้, การมีส่วนร่วมของ รอบเพลย์ออฟ จะไม่ถูกนำมาตัดสินขึ้นอยู่กับผลการแข่งขันจากรอบคัดเลือกรอบแบ่งกลุ่ม, แต่แทนที่ขึ้นอยู่กับประสิทธิภาพของพวกเขาใน ยูฟ่าเนชันส์ลีก ฤดูกาล 2018–19.
นัด
โปรแกรมการแข่งขันจะถูกปล่อยออกมาโดยยูฟ่าในวันเดียกันกับการจับสลาก, ซึ่งได้จัดขึ้นเมื่อวันที่ 2 ธันวาคม ค.ศ. 2018 ใน ดับลิน. แต่ละเวลาคือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).
ผู้ทำประตู
การแข่งขันทั้งหมดมี 80 ประตูที่ทำได้ใน 30 นัด สำหรับค่าเฉลี่ย ประตูต่อนัด.
สถานีตลาดพลู
ที่ตั้ง
ถนนราชพฤกษ์ ด้านทิศตะวันตกของทางแยกรัชดา-ราชพฤกษ์ ข้างซ้ายของสะพานข้ามแยกฝั่งมุ่งหน้าถนนเพชรเกษม บริเวณจุดตัดซอยเทอดไท 33 (วัดบางสะแก) ก่อนถึงสะพานข้ามคลองบางสะแก ในพื้นที่แขวงดาวคะนอง เขตธนบุรี กรุงเทพมหานคร
ในขณะที่เส้นทางนี้ยังเป็นแค่โครงการ สถานีแห่งนี้ใช้ชื่อในโครงการว่า "สถานีรัชดาภิเษกฝั่งใต้" เพื่ออิงถึงถนนรัชดาภิเษกฝั่งใต้ และ "สถานีรัชดา-ราชพฤกษ์" ตามชื่อทางแยกรัชดา-ราชพฤกษ์ ตามลำดับ แต่ภายหลังก็มีประกาศเปลี่ยนชื่อเป็น "สถานีตลาดพลู" เพื่อสื่อถึงย่านตลาดพลูในปัจจุบัน
โดยสถานีแห่งนี้เปิดทำการอย่างไม่เป็นทางการเมื่อวันที่ 14 กุมภาพันธ์ พ.ศ. 2556 โดยเปิดให้บริการเพียงแค่ใช้ชานชาลา 3 ในการรับ - ส่งผู้โดยสารชั่วคราวจากวงเวียนใหญ่ - โพธิ์นิมิตร - ตลาดพลู และเป็นสถานีปลายทางชั่วคราวในขณะที่สถานีวุฒากาศและสถานีบางหว้ายังสร้างไม่เสร็จ แต่หลังจากเมื่อวันที่ 5 ธันวาคม พ.ศ. 2556 สถานีนี้ก็ไม่ได้เป็นสถานีปลายทางอีกต่อไป เพราะส่วนต่อขยายตากสิน-บางหว้าสร้างเสร็จทั้งโครงการแล้ว
รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยชานชาลา 4 มีความกว้างน้อยกว่าปกติ เนื่องจากติดทางยกระดับถนนราชพฤกษ์ จึงทำให้ต้องออกแบบทางเข้า-ออกไปชั้นจำหน่ายตั๋วต้องสร้างแบบเลยพื้นที่สถานี
ทางเข้า-ออก
จุดรวมพล อยู่ที่ ทางออก 1 บริเวณคาซ่า คอนโด รัชดา-ราชพฤกษ์ และ ทางออก 2
สถานีรถไฟทางไกล สถานีตลาดพลู
สถานีรถไฟตลาดพลู เป็นสถานีรถไฟระดับ 4 ของทางรถไฟสายแม่กลอง อยู่ห่างจากสถานีรถไฟวงเวียนใหญ่ 1.78 กิโลเมตร ตั้งอยู่ที่ถนนริมทางรถไฟและถนนเทอดไท แขวงตลาดพลู เขตธนบุรี กรุงเทพมหานคร สถานีรถไฟตลาดพลูเป็นสถานีรถไฟที่ไม่มีทางหลีก
<!--
สถานีรถไฟฟ้าชานเมือง สายสีแดงเข้ม สถานีตลาดพลู
สถานีตลาดพลู (Talat Phlu Station; รหัสสถานี: RS10) เป็นสถานีรถไฟใต้ดินในเส้นทาง รถไฟฟ้าชานเมือง สายสีแดงเข้ม
เวลาให้บริการ
-->
ประเทศโกตดิวัวร์ในโอลิมปิก
ประเทศไอวอรี่โคสต์ (หรือที่รู้จักในชื่อ โกตดิวัวร์ ซึ่งเป็นชื่อทางการของไอโอซี) ได้ส่งนักกีฬาเข้าร่วมการแข่งขันกีฬาโอลิมปิกฤดูร้อนทั้งหมดที่จัดขึ้นตั้งแต่ปี พ.ศ. 2507 ยกเว้นใน พ.ศ. 2523 ซึ่งได้คว่ำบาตรเพื่อประท้วงการรุกรานอัฟกานิสถานของสหภาพโซเวียต โกตดิวัวร์ได้รับเหรียญเงินครั้งแรกในกรีฑาประเภทวิ่ง 400 เมตรชายใน ค.ศ. 1984 และใน ค.ศ. 2016 โกตดิวัวร์ได้รับรางวัลเหรียญทองและเหรียญทองแดงครั้งแรกในกีฬาเทควันโด ไม่มีนักกีฬาจากโกตดิวัวร์เข้าร่วมการแข่งขันกีฬาโอลิมปิกฤดูหนาว
โรงเรียนราชประชานุเคราะห์ ๕๐
โรงเรียนราชประชานุเคราะห์ ๕๐ (Rajaprajanugroh 50 School) เดิมชื่อโรงเรียนศึกษาสงเคราะห์ขอนแก่น (แต่เดิมก่อตั้งโดยใช้ชื่อว่าโรงเรียนศึกษาสงเคราะห์โนนสมบูรณ์) และปัจจุบันถูกเปลี่ยนชื่อเป็นโรงเรียนราชประชานุเคราะห์ ๕๐ สังกัด สังกัดสำนักบริหารงานการศึกษาพิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ จัดตั้งขึ้นเมื่อวันที่ 6 ธันวาคม พ.ศ. 2519 โดยมีวัตถุประสงค์เพื่อมุ่งจัดการศึกษาสำหรับเด็กด้อยโอกาสทุกกลุ่มเป้าหมาย ปัจจุบันมีนักเรียนประมาณ 781 คน (ปีการศึกษา2560)
สีประจำโรงเรียน
สีเทา สีแดง
ทะเลสาบคุชชาโระ
ทะเลสาบคุชชาโระ เป็นทะเลสาบปล่องภูเขาไฟในอุทยานแห่งชาติอากังบนเกาะฮกไกโดฝั่งตะวันออก ประเทศญี่ปุ่น ชื่อของทะเลสาบมีที่มาจากภาษาไอนุเช่นเดียวกับชื่อทางภูมิศาสตร์อีกหลายชื่อในฮกไกโด เป็นทะเลสาบปล่องภูเขาไฟที่ใหญ่ที่สุดในในด้านของพื้นที่ผิว และเป็นทะเลสาบที่ใหญ่เป็นอันดับที่หกในญี่ปุ่น นอกจากนี้ยังเป็นทะเลสาบที่ผิวน้ำจับตัวเป็นน้ำแข็งตลอดทะเลสาบในฤดูหนาวที่ใหญ่ที่สุดในญี่ปุ่น
ริมฝั่งทะเลสาบมีพุน้ำร้อนและหาดทรายและที่คาบสมุทรวาโกโตะที่ยื่นเข้าไปในทะเลสาบยังมีซัลเฟอร์จากภูเขาไฟอยู่อีกจำนวนหนึ่ง
ทะเลสาบแห่งนี้ยังเป็นที่รู้จักในฐานะทะเลสาบล็อกเนสส์แห่งญี่ปุ่น เนื่องจากมีรายงานข่าวการพบเห็น สัตว์ประหลาดแห่งทะเลสาบเช่นเดียวกับทะเลสาบล็อกเนสส์ที่ถูกเรียกว่าคุชชีอยู่บ่อยครั้งตั้งแต่ พ.ศ. 2516
เขตคิตะ
เขตคิตะ มีความหมายว่า เขตเหนือ เป็นเขตการปกครองระดับเขต มีอยู่ในหลายเมืองใหญ่ของประเทศญี่ปุ่น
ดูเพิ่ม
ชื่อเขตอื่น ๆ ในเมืองใหญ่ของประเทศญี่ปุ่นที่ตั้งตามตำแหน่งที่ตั้ง
บริดจ์ในกีฬาแห่งชาติครั้งที่ 41 – หญิงคู่
"กีฬาบริดจ์" ในการแข่งขันกีฬาแห่งชาติ ครั้งที่ 41 เชียงใหม่เกมส์
ซูชาวา
ซูชาวา (Suceava, ; Суча́ва; Suceava, Suczawa; Suczawa) เป็นเมือง, เทศบาล และที่ตั้งเทศมณฑลของเทศมณฑลซูชาวา ตั้งอยู่ในภูมิภาคประวัติศาสตร์บูโควีนาทางตะวันออกเฉียงเหนือของประเทศโรมาเนีย ที่จุดตัดกันของยุโรปกลางและยุโรปตะวันออก
ในสมัยกลางตอนปลาย ปี 1388 ถึง 1564 ซูชาวาเป็นราชธานีของราชรัฐมอลเดเวีย  ในปี 1775 ถึง 1918 ซูชาวาอยู่ภายใต้ปกครองของจักรวรรดิฮาพส์บวร์ค เดิมทีในราชอาณาจักรกาลิเชียและโลโดเมเรีย ก่อนที่จะเติบโตมาเป็นเขตนครที่มีประชากรมาที่สุดเป็นอันดับสามของดัชชีบูโควีนา ภายใต้จักรวรรดิออสเตรีย ตลอดยุคที่บูโควีนาอยู่ภายใต้ปกครองของออสเตรีย ซูชาวาได้รับการเรียกขานจากรูด็อล์ฟ กัสเซาเออร์ ปัญญาชนท้องถิ่น ว่าเป็น "ออสเตรียน้อย" เนื่องมาจากความหลากหลายทางชาติพันธุ์ในเมือง
ในช่วงสงครามโลกครั้งที่หนึ่ง หลังปี 1918 ซูชาวาและส่วนอื่นของบูโควีนาได้รวมเข้ากับราชอาณาจักรโรมาเนียที่เพิ่งสถาปนาขึ้นใหม่ หลังสงครามโลกครั้งที่สองสิ้นสุด ซูชาวาอยู่ภายใต้การเปลี่ยนผ่านในการจัดระบบคอมมิวนิสต์ซึ่งทำให้ประชากรในเมืองเพิ่มสูงขึ้นเกือบสิบเท่าในตลอดทศวรรษก่อนการปฏิวัติโรมาเนียปี 1989 ซูชาวาได้รับสถานะเทศบาลนครในปี 1968
มัลลิกา จิระพันธุ์วาณิช
นางสาวมัลลิกา จิระพันธุ์วาณิช (เกิด 22 พฤษภาคม พ.ศ. 2507) สมาชิกสภาผู้แทนราษฎรจังหวัดลพบุรี 4 สมัย
ประวัติ
มัลลิกา จิระพันธุ์วาณิช (ชื่อเล่น : เปิ้ล) เกิดเมื่อวันที่ 22 พฤษภาคม พ.ศ. 2507 เป็นบุตรสาวของนายกมล จิระพันธุ์วาณิช อดีต ส.ส. ลพบุรี 8 สมัย และ นางพยงค์ จิระพันธุ์วาณิช และเป็นน้องสาวของนายสุบรรณ จิระพันธุ์วาณิช อดีตนายกองค์การบริหารส่วนจังหวัดลพบุรี สำเร็จการศึกษาระดับปริญญาตรี ศึกษาศาสตร์บัณฑิต สาขาการมัธยมศึกษา จาก มหาวิทยาลัยขอนแก่น กับ นิติศาสตร์บัณฑิต จาก มหาวิทยาลัยรามคำแหง และ ระดับปริญญาโท บริหารธุรกิจมหาบัณฑิต จาก มหาวิทยาลัยรามคำแหง
งานการเมือง
มัลลิกา เข้าสู่วงการการเมืองด้วยการเป็นสมาชิกสภาเทศบาลเมืองลพบุรี ในช่วงปี พ.ศ. 2534 ถึง พ.ศ. 2538 และ และสมาชิกสภาองค์การบริหารส่วนจังหวัดลพบุรี เขตอำเภอท่าวุ้ง ในช่วง พ.ศ. 2547 ถึง พ.ศ. 2552 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในการเลือกตั้งซ่อมของจังหวัดลพบุรี แทนบิดาที่ถูกตัดสิทธิ์ทางการเมือง 5 ปี ใน พ.ศ. 2552 สังกัดพรรคชาติไทยพัฒนา และได้รับเลือกตั้งเรื่อยมา รวม 3 สมัย
สมาชิกสภาผู้แทนราษฎร
มัลลิกา จิระพันธุ์วาณิช ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
กัสแกร็ง
กัสแกร็ง (Cassegrain) อาจหมายถึง
โรงไฟฟ้านิวเคลียร์เชียร์โนบีล
โรงไฟฟ้านิวเคลียร์เชียร์โนบีล  (Державне спецiалiзоване пiдприємство "Чорнобильська АЕС", Чернобыльская АЭС) เป็นสถานีไฟฟ้านิวเคลียร์ปลดประจำการแล้วใกล้กับนครปรือปิยัจ (Pripyat) ประเทศยูเครน ห่างจากนครเชียร์โนบีลไปทางตะวันตกเฉียงเหนือ 18 กิโลเมตร ห่างจากชายแดนยูเครน-เบลารุส 16 กิโลเมตร และห่างจากกรุงเคียฟไปทางเหนือราว 110 กิโลเมตร เครื่องปฏิกรณ์ที่ 4 เป็นจุดเกิดภัยพิบัติเชียร์โนบีลเมื่อ พ.ศ. 2529
'''สถานีไฟฟ้าวี.ไอ. เลนิน''' (Чернобыльская АЭС им. В.И.Ленина) ตามที่รู้จักกันในสมัยโซเวียต ประกอบด้วยเครื่องปฏิกรณ์ประเภทอาร์บีเอ็มเค-1000 สี่เครื่อง แต่ละเครื่องผลิตกระแสไฟฟ้าได้ 1,000 เมกะวัตต์ (พลังงานความร้อน 3.2 จิกะวัตต์) และเครื่องปฏิกรณ์ทั้งสี่เครื่องรวมกันผลิตกระแสไฟฟ้า 10% ของยูเครนในช่วงที่เกิดอุบัติเหตุขึ้น ก่อสร้างขึ้นครั้งแรกใน พ.ศ. 2513 เป็นสถานีไฟฟ้านิวเคลียร์ประเภทอาร์เอ็มบีเคแห่งที่สามในสหภาพโซเวียต (หลังเลนินกราดและเคิสก์) และเป็นโรงไฟฟ้านิวเคลียร์แห่งแรกบนแผ่นดินยูเครน วันที่ 26 เมษายน พ.ศ. 2529 เกิดภัยพิบัติขึ้นที่เครื่องปฏิกรณ์ที่ 4 ซึ่งถูกขนานนามอย่างกว้างขวางว่าเป็นอุบัติเหตุครั้งเลวร้ายที่สุดในประวัติศาสตร์พลังงานนิวเคลียร์ ผลคือเครื่องปฏิกรณ์ที่ 4 ถูกทำลายลงสิ้นเชิง และนับแต่นั้นได้ถูกปิดผนึกในโลงหินและคอนกรีตเพื่อป้องกันการรั่วไหลของกัมมันตรังสีเพิ่มเติม พื้นที่ขนาดใหญ่ในยุโรปได้รับผลกระทบจากอุบัติเหตุ เมฆรังสีแผ่ไปไกลถึงนอร์เวย์ในสแกนดิเนเวีย
สถานีโพธิ์นิมิตร
สถานีโพธิ์นิมิตร (Pho Nimit Station, รหัส S9) เป็นสถานีรถไฟฟ้าบีทีเอสแบบยกระดับ ในเส้นทางสายสีลม ส่วนต่อขยายแยกตากสิน-บางหว้า โดยสถานีจะยกระดับเหนือถนนราชพฤกษ์ กรุงเทพมหานคร ระหว่างทางแยกตากสินกับทางแยกรัชดา-ราชพฤกษ์
ที่ตั้ง
ถนนราชพฤกษ์ ใกล้ทางแยกตากสิน บริเวณสะพานลอยปากซอยเข้าวัดโพธิ์นิมิตร (สุดซอยสมเด็จพระเจ้าตากสิน 4 และซอยเทอดไท 19) ถัดจากสะพานข้ามคลองสำเหร่ ในพื้นที่แขวงบุคคโล เขตธนบุรี กรุงเทพมหานคร
รูปแบบของสถานี
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด
ทางเข้า-ออก
จุดรวมพล อยู่ที่ ทางออก 2 บริเวณโรงเรียนมณีวิทยา และทางออก 3
อาร์เอชเอ็น (รถดีเซลราง)
อาร์เอชเอ็น (RHN) หรือรถดีเซลรางฮิตาชิ เป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถท้องถิ่น สั่งซื้อจากบริษัท Hitachi, Ltd. และ Nippon Sharyo, Ltd.  ประเทศญี่ปุ่น ตั้งแต่ปี พ.ศ. 2513 - 2514 มีต้นแบบมาจาก อาร์เอช (RH) ที่สั่งซื้อมาตั้งแต่ปี พ.ศ.2510
ประวัติ
หลังจากการใช้งานอาร์เอช (RH) เป็นที่น่าพอใจจึงมีการสั่งซื้อ อาร์เอชเอ็น (RHN) มาเพิ่มตั้งแต่ปี พ.ศ. 2513 - 2514 เดิมการรถไฟแห่งประเทศไทยได้ใช้รถดีเซลรางทั้งสองรุ่นนี้ทำขบวนรถชานเมือง และ รถธรรมดา เนื่องจากมีความคล่องตัวในการใช้งานมากกว่าการใช้รถจักรลากตู้โดยสาร โดยประจำการที่โรงรถดีเซลรางกรุงเทพ เป็นกำลังหลัก แต่ภายหลังจากการสั่งซื้อ ทีเอชเอ็น (THN) และ เอ็นเคเอฟ (NKF) ช่วงปี พ.ศ.2526 - 2528 อาร์เอชเอ็น (RHN) ก็ได้ถูกลดบทบาทลง และมีการถยอยย้ายไปประจำการที่โรงรถจักรนครราชสีมา และ ทางรถไฟสายชานเมืองแม่กลอง โดยปัจจุบันอาร์เอชเอ็น (RHN)ได้ประจำการที่โรงรถจักรนครราชสีมา โดยทำขบวนรถท้องถิ่นสายตะวันออกเฉียงเหนือเป็นหลัก เช่น เส้นทาง นครราชสีมา-หนองคาย, นครราชสีมา-อุบลราชธานี, แก่งคอย-บัวใหญ่, แก่งคอย-ขอนแก่น และ มักจะมีการนำไปเสริมขบวนรถด่วนในช่วงเทศกาลโดยทำขบวนร่วมกับ ทีเอชเอ็น (THN) และ เอ็นเคเอฟ (NKF)
การใช้งาน
อาร์เอชเอ็น (RHN) เป็นรถดีเซลรางที่มีรูปแบบการใช้งานเป็นชุด โดยใน 1 ชุดจะมีรถ 2 คัน เป็นรถกำลังดีเซลรางแบบมี2เครื่องยนต์ และ รถพ่วงดีเซลรางแบบไม่มีเครื่องยนต์ ใช้วิธีฉุดลากและดันกลับ โดยมีห้องขับควบคุมทั้ง 2 คัน
รถกำลังดีเซลรางมีห้องขับ
มีเครื่องยนต์ในตัว 2 เครื่องยนต์ ความจุผู้โดยสาร 74 ที่นั่ง ไม่มีห้องน้ำในตัวรถ
รถพ่วงดีเซลรางมีห้องขับ
ไม่มีเครื่องยนต์ แต่มีถังน้ำในตัว ความจุผู้โดยสาร 80 ที่นั่ง มีห้องน้ำในตัวรถ
ด้านการใช้งาน
โดยทั่วไปจะสามารถใช้งานร่วมกับ อาร์เอช (RH) เนื่องจากใช้ระบบเดียวกัน แต่ก็ได้มีการดัดแปลงระบบให้สามารถใช้ร่วมกับ ทีเอชเอ็น (THN), เอ็นเคเอฟ (NKF) และ เอทีอาร์ (ATR) ได้อีกด้วย
ติดเครื่องปรับอากาศ
ช่วงปี พ.ศ.2555 - 2556 การรถไฟแห่งประเทศไทย ได้ทดลองนำ พซข.21 และ  พซข.27 นำมาติดตั้งเครื่องปรับอากาศ เปลี่ยนเบาะที่นั่งใหม่ และได้ทดสอบหลายครั้ง แต่ติดปัญหาทางวิศวกรรม ปัจจุบันยังไม่มีการนำออกมาใช้งาน
สายแม่กลอง
อาร์เอชเอ็น (RHN) เคยถูกนำไปใช้ในทางรถไฟสายชานเมืองแม่กลองในช่วงสั้น ๆ ช่วงปี พ.ศ.2531 ถึงช่วงปี พ.ศ.2540 โดยใช้ร่วมกับ อาร์เอช (RH)
บริจาคให้กัมพูชา
22 เมษายน พ.ศ.2562 การรถไฟแห่งประเทศไทยได้มอบ อาร์เอชเอ็น (RHN) ให้กับกัมพูชาที่สถานีรถไฟด่านพรมแดนบ้านคลองลึก โดยได้มอบจำนวน 2 ชุด รวม 4 คัน ได้แก่ พซข.40, พซข.45, กซข.1035 และ กซข.1038
โฮม (อัลบั้มเดอะคอรร์ส)
โฮม (Home) เป็นอัลบั้มลำดับที่ 5 ของ เดอะคอรร์ส ศิลปินกลุ่มจากประเทศไอร์แลนด์ ออกจำหน่ายเมื่อวันที่ 26 กันยายน พ.ศ. 2548 ในยุโรป ภายในอัลบั้มประกอบไปด้วยเพลงเก่าๆ และเพลงพื้นบ้านของไอร์แลนด์ ที่ เดอะคอรร์ส นำกลับมาเรียงเรียงดนตรีและขับร้องใหม่
โฮม เป็นอัลบั้มที่ เดอะ คอรร์ส ย้อนกลับไปหารากเหง้าแห่งความเป็นไอริชของตนเอง เหมือนกับที่ได้เคยทำไว้ในอัลบั้มแรกอย่าง ฟอร์กิฟเวน, นอตฟอร์ก็อตเทน ซึ่งยังคงประสบความสำเร็จ ขึ้นเป็นอันดับ 1 ในชาร์ตอัลบั้มไอริชของประเทศไอร์แลนด์ และสร้างยอดขายทั่วโลกไปได้มากกว่า 4 ล้านชุด แต่หากจะเทียบกับอัลบั้มชุดที่ผ่านๆ มา ก็ไม่ถือว่าประสบความสำเร็จมากนัก
สโมสรฟุตบอลเอ็มเมิน
สโมสรฟุตบอลเอ็มเมิน (FC Emmen) เป็นสโมสรฟุตบอลที่ตั้งอยู่ที่เมืองเอ็มเมิน จังหวัดเดรนเทอ ประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1925 และเข้าร่วมเอร์สเตอดีวีซี (ดิวิชัน 1) ในปี ค.ศ. 1985 ก่อนจะเลื่อนชั้นมาลีกสูงสุดเป็นครั้งแรกในประวัติศาสตร์เมื่อปี ค.ศ. 2017
แม่พระเปซาโร
พระแม่มารีเปซาโร (ภาษาอิตาลี: Pala Pesaro หรือ Madonna di Ca' Pesaro; ภาษาอังกฤษ: Pesaro Madonna) เป็นภาพเขียนสีน้ำมันที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ปัจจุบันอยู่ที่บาซิลิกาซานตามาเรีย กลอริโอซา เดอิ ฟราริที่เมืองเวนิสในประเทศอิตาลี
ทิเชียนเขียนภาพ “พระแม่มารีเปซาโร” ระหว่างปี ค.ศ. 1519 ถึงปี ค.ศ. 1526 สำหรับชาเปลของตระกูลเปซาโรที่ซื้อจากบาซิลิกาซานตามาเรีย กลอริโอซา เดอิ ฟราริ (Santa Maria Gloriosa dei Frari) ในปี ค.ศ. 1518 โดยได้รับจ้างจากจาโคโป เปซาโร (Jacopo Pesaro) จาโคโปเป็นบาทหลวงของพาฟอส (Paphos) ในไซปรัส และได้รับแต่งตั้งให้เป็นผู้บัญชาการกองเรือของพระสันตะปาปาโดยสมเด็จพระสันตะปาปาอเล็กซานเดอร์ที่ 6
โครงสร้างและเนื้อหาของภาพ
ทิเชียนแสดงภาพของผู้อุปถัมภ์ในท่าคุกเข่าต่อหน้าพระแม่มารีโดยมี นักบุญปีเตอร์เป็นผู้นำเฝ้าซึ่งจะเห็นได้จากกุญแจใหญ่บนบันไดที่เป็นสัญลักษณ์ของพระองค์ โครงสร้างของภาพเป็นสามเหลี่ยมที่ดึงไปสู่พระแม่มารีและจาโคโปในสามเหลี่ยมรอง ตำแหน่งของพระแม่มารีบนสุดของบันไดให้ความหมายว่าอยู่ในฐานะ  “พระแม่มารีแห่งบันได” (Madonna della Scala) ซึ่งหมายถึงบันไดที่นำไปสู่สวรรค์
ธงใหญ่สีแดงทางซ้ายของภาพมีตราประจำพระองค์ของพระสันตปาปาอยู่ตรงกลางและของจาโคโปอยู่ข้างล่าง และใต้ธงมีขุนนางที่ไม่ทราบนามที่มากับนักโทษสองคน คนหนึ่งที่โพกผมเป็นชาวตุรกีและอีกคนหนึ่งเป็นมัวร์ ซึ่งอาจจะหมายถึงชัยชนะของจาโคโปต่อตุรกีในปี ค.ศ. 1502 ทางด้านขวามีนักบุญฟรานซิสแห่งอาซิซิเชื่อมสมาชิกห้าคนของตระกูลเปซาโรที่คุกเข่าอยู่กับพระเยซู ซึ่งเป็นการเสนอว่าการพบพระเยซูเป็นการนำไปสู่ความปลดเปลื้องจากบาป หลังนักบุญฟรานซิสเป็นนักบุญแอนโทนีแห่งปาดัว ทั้งสองคนเช่นเดียวกับนักบุญเบอร์นาดิโนแห่งเซียนนาเป็นนักบวชฟรานซิสกันซึ่งเป็นนิกายของบาซิลิกาซานตามาเรีย กลอริโอซา เดอิ ฟราริ
สมาชิกห้าคนของตระกูลเปซาโรคุกเข่านิ่งอยู่ในภาพขณะที่ผู้อื่นทำท่าทางต่างๆ อยู่ในโครงสามเหลี่ยม เหนือบันไดเป็นคอลัมน์ยักษ์ที่ด้านบนถูกปาดออกเพื่อให้อยู่สร้างสามเหลี่ยมเพื่อเน้นโครงสร้างทั่วไปของภาพ บนเมฆมียุวเทพที่ตัวหนึ่งถือกางเขน พระเยซูยืนเล่นอยู่บนตักของพระแม่มารีขณะที่มองไปทางนักบุญฟรานซิสผู้มองตอบ ผ้าที่ใช้ในการแต่งตัวเป็นผ้าที่มีเนื้อหรูหราโดยเฉพาะเครื่องแต่งกายและธง  สีเสื้อผ้าทำให้สว่างขึ้นด้วยแสงที่จัดและมืดจากท้องฟ้าและแสงที่กระทบผิวน้ำของเวนิสก็ดูเหมือนจะยิ่งทำให้ภาพสว่างมากขึ้น
องค์ประกอบ
เมื่อเขียนฉากแท่นบูชา ทิเชียนก็วางภาพที่ไม่เหมือนการวางภาพที่เคยทำกันมาก่อนหน้านั้นคือแทนที่จะวางให้ผู้มีความสำคัญของภาพที่ในกรณีคือพระแม่มารีและพระบุตรให้อยู่กลางภาพ ทิเชียนวางหนักไปทางด้านหนึ่ง การเลือกวางภาพเช่นนี้ทำให้เพิ่มความรู้สึกว่ามีความเคลื่อนไหวในภาพมากขึ้น ที่นำไปสู่การเขียนภาพแบบบาโรกในสมัยต่อมาที่เป็นการสร้างองค์ประกอบที่สลับซับซ้อนมากยิ่งขึ้น
ชะมดแปลง
ชะมดแปลง (Asiatic linsang) เป็นสกุลของสัตว์กินเนื้อ ในวงศ์ชะมดและอีเห็น (Viverridae) สกุลหนึ่ง ใช้ชื่อสกุลว่า Prionodon (/ไพร-โอ-โน-ดอน/) ในวงศ์ย่อย Prionodontinae (หรือแยกออกมาเป็นวงศ์ต่างหาก คือ Prionodontidae)
ชะมดแปลง เป็นชะมดจำพวกหนึ่งที่มีรูปร่างลักษณะคล้ายกับชะมดส่วนใหญ่ทั่วไป แต่มีรูปร่างเพรียว มีหางยาว ความยาวลำตัวไม่เกิน 30 เซนติเมตร อาศัยและหากินส่วนใหญ่บนต้นไม้ ด้วยรูปร่างที่เพรียวยาวจึงทำให้ดูเผิน ๆ เหมือนงูไต่ตามต้นไม้มากกว่าจะเป็นสัตว์เลี้ยงลูกด้วยนม อุ้งตีนมีซองเก็บเล็บได้เหมือนสัตว์ตระกูลแมว มีสีขนตามลำตัวเป็นจุดหรือลายแถบคดเคี้ยวแตกต่างไปตามชนิด ส่วนหางเป็นปล้อง ๆ ไม่มีขนแผงคอหรือขนที่สันหลัง และมีลักษณะเด่นเฉพาะ คือ ไม่มีต่อมผลิตกลิ่น เหมือนชะมดหรืออีเห็นชนิดอื่น ๆ จึงได้ชื่อว่า ชะมดแปลง
ซึ่งทั้ง 2 ชนิดนี้พบกระจายพันธุ์ในป่าดิบในหลายพื้นที่ของทวีปเอเชีย ตั้งแต่ อนุทวีปอินเดีย จนถึงเอเชียอาคเนย์ และแถบเทือกเขาตะนาวศรี, แหลมมลายู ไปจนถึงเกาะต่าง ๆ ของอินโดนีเซีย เป็นสัตว์ที่หากินในเวลากลางคืน ขณะที่กลางวันจะนอนหลับในโพรงไม้หรือพุ่มไม้ กินอาหารจำพวก นก, หนู, กระรอก หรือแมลงต่าง ๆ ปกติอาศัยอยู่ตามลำพัง ยกเว้นในช่วงฤดูผสมพันธุ์ คือ ราวเดือนกุมภาพันธ์-สิงหาคม ออกลูกครั้งละ 2 ตัว
จากการศึกษาทางดีเอ็นเอพบว่า ชะมดแปลงมีความเกี่ยวข้องกันทางพันธุกรรมกับชะมดแปลงอีกสกุลที่พบในทวีปแอฟริกา คือ Poiana มากกว่าที่จะเกี่ยวข้องกับสัตว์ตระกูลแมว
โนบูโอะ โทบิตะ
โนบูโอะ โทบิตะ ( 飛田 展男<rt>とびた のぶお</rt>, 6 พฤศจิกายน 1959 -) เป็นนักพากย์ และนักแสดงละครเวทีชาวญี่ปุ่น เกิดที่เมืองมิโตะ จังหวัดอิบารากิ สังกัดอาตส์วิชัน
พายุไต้ฝุ่นหมาอ๊อน (พ.ศ. 2554)
พายุไต้ฝุ่นหมาง้อน เป็นพายุไต้ฝุ่นรุนแรงซึ่งสร้างความเสียหายแก่ตอนใต้ของประเทศญี่ปุ่น เป็นพายุลูกที่หกที่ได้รับการตั้งชื่อและพายุไต้ฝุ่นลูกที่สองในฤดูไต้ฝุ่นของมหาสมุทรแปซิฟิก 2554
ประวัติทางอุตุนิยมวิทยา
พายุไต้ฝุ่นหมาง้อนมีจุดกำเนิดมาจากบริเวณการพาความร้อนซึ่งเกิดขึ้นเหนือเกาะเวกในวันที่ 9 กรกฎาคม ระบบค่อย ๆ ก่อตัวขึ้นอย่างช้า ๆ ขณะที่ก่อตัวขึ้นเป็นการหมุนเวียนของบรรยากาศในระดับต่ำ ด้วยลมเฉือนต่ำและสภาพแวดล้อมที่ค่อนข้างเอื้ออำนวย แบบจำลองพยากรณ์พายุหมุนเขตร้อนจึงคาดว่าจะมีพายุเกิดขึ้นจากระบบดังกล่าว วันที่ 11 กรกฎาคม ศูนย์ร่วมการเตือนภัยไต้ฝุ่น (JTWC) ออกคำเตือนการก่อตัวของพายุหมุนเขตร้อน และอีกไม่กี่ชั่วโมงให้หลัง สำนักงานอุตุนิยมวิทยาญี่ปุ่น (JMA) รายงานการก่อตัวของดีเปรสชันกึ่งทางระหว่างเกาะเวกกับหมู่เกาะมาเรียนาเหนือ JTWC ติดตามโดยเริ่มรายงานดีเปรสชัน 08W
เมื่อก่อตัวขึ้น บริเวณความกดอากาศต่ำเคลื่อนไปทางตะวันตกเนื่องจากร่องความกดอากาศสูงที่อยู่ทางเหนือ การหมุนเวียนในช่วงแรกนั้นกว้างและกำหนดอย่างคร่าว ๆ ขณะที่การพาความร้อนนั้นไม่เป็นระเบียบเนื่องจากอากาศแห้ง พายุดังกล่าวสามารถทวีความรุนแรงขึ้นจากสภาพอากาศที่เอื้ออำนวย และ JMA ยกระดับพายุดีเปรสชันเป็นพายุหมุนเขตร้อนหมาง้อนเมื่อเวลา 06:00 UTC ของวันที่ 12 กรกฎาคม พายุฟ้าคะนองค่อย ๆ เริ่มกระจุกตัวบริเวณรอบใจกลางพายุ แม้ว่าจะมีการไหลออกอย่างจำกัดไปทางเหนือและตะวันตก พายุไต้ฝุ่นหมาง้อนทวีความรุนแรงขึ้นช้ากว่าอัตราภูมิอากาศ แม้ว่าลักษณะตาจะปรากฏให้เห็นชัดเจนเมื่อถึงวันที่ 13 กรกฎาคม เมื่อถึงเวลา 00.00 UTC ในวันนั้น JMA ยกระดับหมาง้อนเป็นพายุหมุนเขตร้อนกำลังแรง และอีก 18 ชั่วโมงให้หลัง ก็ได้ยกระดับต่อเป็นพายุไต้ฝุ่น เมื่อถึงเวลานั้น พายุอยู่ห่างจากอิโวะจิมะไปทางตะวันออกเฉียงใต้ประมาณ 970 กิโลเมตร ตาหยาบเริ่มปรากฏให้เห็นบนภาพถ่ายดาวเทียม และหลังจากก่อตัวเป็นลมบ้าหมูขึ้นในอากาศ การไหลออกของอากาศก็เริ่มระบุได้ดียิ่งขึ้น
ลีฟวิธมี
"ลีฟวิธมี" (Live with Me) เป็นซิงเกิลของ แมสซีฟแอตแทก ออกจำหน่ายเมื่อปี พ.ศ. 2549 อยู่ในผลงานอัลบั้มรวมเพลง ชุด คอลเลคเต็ด และ ผู้กำกับมิวสิกวีดิโอ โดย โจนาธาน กลาเซอร์
พระราชพิธีราชาภิเษกพระมหากษัตริย์สหราชอาณาจักร (เวลาและสถานที่)
ต่อไปนี้คือรายละเอียดวันที่ และสถานที่ที่จัดพระราชพิธีบรมราชาภิเษกพระมหากษัตริย์ พระมหากษัตรีย์ และสมเด็จพระราชินีอัครมเหสี แห่งอังกฤษ สกอตแลนด์ รวมทั้งสหราชอาณาจักร ตั้งแต่ปี พ.ศ. 1609 พระราชพิธีบรมราชาภิเษกนี้จะจัดขึ้นที่มหาวิหารเวสต์มินสเตอร์เสมอ เว้นแต่กรณีนอกเหนือจากนั้นจะหมายเหตุไว้
แหล่งข้อมูลอื่น
Крал на Великобритания
วอลเลย์บอลชายชิงแชมป์เอเชีย 1983
วอลเลย์บอลชายชิงแชมป์เอเชีย 1983 (1983 Asian Men's Volleyball Championship) เป็นครั้งที่สามของการแข่งขันวอลเลย์บอลชิงแชมป์เอเชีย จัดขึ้นระหว่างวันที่ 23 พฤศจิกายน – 1 ธันวาคม พ.ศ. 2526 (ค.ศ. 1983) ที่เมืองโตเกียว ประเทศญี่ปุ่น
กรมโรงงานอุตสาหกรรม
กรมโรงงานอุตสาหกรรม (Department of Industrial Works) เป็นหน่วยงานส่วนราชการระดับกรม สังกัด กระทรวงอุตสาหกรรม โดยมีหน้าที่ในการบริหาร จัดการ และกำกับดูแลธุรกิจอุตสาหกรรม โดยยึดแนวทางการรักษาสิ่งแวดล้อม ความปลอดภัย สุขอนามัย และประหยัดพลังงาน รวมไปถึงสนับสนุนข้อมูล และ องค์ความรู้ต่างๆ ที่เกี่ยวข้องกับการพัฒนาธุรกิจอุตสาหกรรม
ประวัติกรม
สืบเนื่องจาก พระราชกำหนด แก้ไขเพิ่มเติมพระราชบัญญัติ ปรับปรุงกระทรวง ทบวง กรม พุทธศักราช 2484 พุทธศักราช 2485 ลงวันที่ 5 พฤษภาคม 2485 ได้มีการจัดตั้ง กระทรวงการอุตสาหกรรม ขึ้น และได้จัดตั้งกรมในปีเดียวกัน โดยมีหน้าที่ในการดูแลโรงงานต่างๆ ของรัฐ ให้การดำเนินงานเป็นไปอย่างมีประสิทธิภาพ รวมไปถึงการปรับปรุงมาตรฐาน คุณภาพและปริมาณ รักษาระดับราคาของผลิตภัณฑ์ที่โรงงานต่างๆ ผลิตจำหน่ายแก่ประชาชน พร้อมทั้งสนับสนุนส่งเสริมอุตสาหกรรมที่เห็นว่ามีความจำเป็นแก่ประเทศในยามสงคราม
ตราสัญลักษณ์เดิมของกรม
ตราเดิมของกรมมีความหมายดังนี้ :
ตราสัญลักษณ์ปัจจุบันของกรม
ตราปัจจุบันของกรมมีความหมายดังนี้ :
อินซฺวี
อินซฺวี คือแหล่งมรดกโลกที่ตั้งอยู่ในเมืองอันหยาง มณฑลเหอหนาน ประเทศสาธารณรัฐประชาชนจีน เป็นเมืองหลวงแห่งสุดท้ายของราชวงศ์ซาง โดยเป็นเมืองหลวงอยู่ 225 ปี มีจักรพรรดิปกครองอยู่ 12 พระองค์
เมืองหลวงเก่าแห่งนี้เป็นหลักฐานชิ้นสำคัญของสิ่งที่เป็นไปในยุคทองของอารยธรรมจีนยุคสำริด สุสานหลวงและพระราชวังที่เป็นต้นแบบของสถาปัตยกรรมจีน และกระดูกคำทำนายที่จารึกด้วยตัวอักษรจีนโบราณ ที่บ่งบอกเกี่ยวกับวัฒนธรรม และสถานะทางสังคมของคนในยุคนั้นนับว่าเป็นสิ่งสำคัญที่สุดที่ได้ขุดค้นพบในเมืองนี้
มรดกโลก
อินซฺวีได้รับลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอัส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้
โคราบลีชตูร์มูยุตบัสติโอนืย
โคราบลีชตูร์มูยุตบัสติโอนืย (Корабли штурмуют бастионы, Korabli shturmuyut bastiony) เป็นภาพยนตร์แนวสงครามอิงประวัติศาสตร์จากสหภาพโซเวียตในปี 1953 กำกับโดย มีฮาอิล โรมม์ นำแสดงโดย Ivan Pereverzev, Gennadi Yudin และ Vladimir Druzhnikov
ภาพยนตร์เรื่องนี้เล่าอัตชีวประวัติของฟิโอดอร์ อูชาคอฟ นายทหารเรือกองทัพเรือจักรวรรดิรัสเซียในคริสต์ศตวรรษที่ 18 โดยเป็นภาคต่อจากภาพยนตร์เรื่อง อัดมีรัลอูชาคอฟ ที่เข้าฉายในปีเดี่ยวกัน
เจ้าหญิงมาเรีย แอดิเลดแห่งซาวอย-เจนัว
เจ้าหญิงมาเรีย แอดิเลดแห่งซาวอย-เจนัว (Princess Maria Adelaide of Savoy-Genoa) ประสูติเมื่อวันที่ 25 เมษายน 2447 ณ ตูริน เป็นพระธิดาลำดับที่ 5 และพระองค์ที่ 2 ใน เจ้าชายโทมัส ดยุกแห่งเจนัว และ เจ้าหญิงอิซาเบลลาแห่งบาวาเรีย พระบิดาของพระองค์เป็นพระราชนัดดาใน พระเจ้าชาลส์ แฟร์ดีนันโดแห่งซาร์ดิเนีย ส่วนพระมารดาของพระองค์เป็นพระราชนัดดาใน พระเจ้าลุดวิจที่ 1 แห่งบาวาเรีย พระองค์ยังทรงเป็นพระญาติชั้นที่ 1 ใน พระเจ้าวิคเตอร์ เอ็มมานูเอลที่ 3 แห่งอิตาลี ผ่านทางสายพระบิดา พระองค์และพระเชษฐาและขนิษฐาและพระอนุชาทุกพระองค์ ประสูติที่ปราสาทเอลเจน ซึ่างเป็นปราสาทที่พระบิดาของพระองค์ซื้อไว้ประทับร่วมกับครอบครัว
เสกสมรส
เจ้าหญิงมาเรีย แอดิเลดแห่งซาวอย-เจนัว ทรงเสกสมรสกับ เลนอน มาสสิโม ปรินซิปี ดี อาโซลี เมื่อวันที่ 15 กรกฎาคม 2478 โดยพระสวามีของพระองค์นั้นเป็นเศรษฐีและมีมรดกมาก โดยทั้ง 2 มีพระบุตรดังนี้
ไลฟ์ออฟไรอัน
ไลฟ์ออฟไรอัน (Life of Ryan) เป็นรายการเรียลลิตี้โชว์ ที่ตามติดชีวิตนักสเกตบอร์ดอาชีพที่ชื่อ ไรอัน เช็กเลอร์ โดยในแต่ละตอนมีความยาวประมาณ 22 นาที เป็นเรื่องราวชีวิตของไรอัน และครอบครัวของเขา รวมถึงเพื่อน ในเรื่องราวของครอบครัว การหาแฟน รวมถึงในฐานะโปรสเกตบอร์ด โดยส่วนมากของหลาย ๆ ตอนจะถ่ายทำในละแวกบ้านของเช็กเลอร์ในแซนเคลเมนที รัฐแคลิฟอร์เนีย
การออกอากาศ
รายการผลิตโดยคาร์โบนเอนเทอร์เทนเมนต์ ให้กับทางเอ็มทีวี ออกอากาศทางเอ็มทีวี, เอ็มทีวี 2, เอ็มทีวียุโรป, เอ็มทีวีโปแลนด์, เอ็มทีวีเอเดรีย, เอ็มทีวีฮังการี, เอ็มทีวีโรมาเนีย, เอ็มทีวีโปรตุเกส, เอ็มทีวีเซ็นทรัล, เอ็มทีวีแคนาดา, เอ็มทีวีอิตาลี, เอ็มทีวีนิวซีแลนด์ ,เอ็มทีวียูเค, เอ็มทีวีลาตินอเมริกา, เอ็มทีวีเอเชีย และเอ็มทีวีไทยแลนด์ โดยออกอากาศครั้งแรกในสหรัฐอเมริกาเมื่อ 27 สิงหาคม ค.ศ. 2007 เวลา 22.30 น่. หลังจากนั้นออกอากาศฤดูกาลที่สองเมื่อวันที่ 8 มกราคม ค.ศ. 2008
ชูโงะ นากามูระ
ชูโงะ นากามูระ ( 仲村 宗悟<rt>なかむら しゅうご</rt>, 28 กรกฎาคม 1988 -) เป็นนักพากย์และนักร้องนักแต่งเพลงชายชาวญี่ปุ่น เกิดในจังหวัดโอกินาวะ สังกัดอครอสเอนเทอร์เทนเมนต์ อยู่ค่ายเพลง Lantis
หลวงพ่อไตรรัตน์โรจน์ฤทธิ์
หลวงพ่อไตรรัตน์โรจน์ฤทธิ์ เป็นพระพุทธรูปซึ่งเป็นที่เคารพบูชาของคนทั่วไปในวัดปราสาทสิทธิ์ หรือ วัดหลักห้า
วิหารหลวงพ่อไตรรัตน์โรจน์ฤทธิ์ เป็นอาคาร 2 ชั้น ชั้นล่างมีบ่อน้ำพระพุทธมนต์ขนาดใหญ่ และเปิดเป็นพิพิธภัณฑ์ให้ประชาชนทั่วไปได้เข้าชม ชั้นบนประดิษฐานองค์หลวงพ่อไตรรัตน์โรจน์ฤทธิ์ และรูปเหมือนของเจ้าอาวาสในอดีต รวมทั้งมีรูปเหมือนของพระอริยสงฆ์ สำหรับให้ประชาชนได้สักการบูชา
วิหารหลวงพ่อไตรรัตน์โรจน์ฤทธิ์ สร้างขึ้นจากแรงศรัทธาของประชาชนทั่วไป มีการบริจาคเงิน สิ่งของ และแรงงาน เพื่อช่วยในการสร้าง ผู้คนในเขตชุมชนหลักห้าและใกล้เคียง ไม่ว่าจะเป็น ชาวสวน ข้าราชการ พ่อค้าประชาชน ต่างสละเวลา แรงกายและแรงใจ เพื่อช่วยในการก่อสร้างจนแล้วเสร็จ โดยมีสมเด็จพระญาณสังวร สมเด็จพระสังฆราช สกลมหาสังฆปริณายก เสด็จเป็นองค์ประธานในพิธีเปิด
PSF
PSF อาจหมายถึง
ถนนแจ้งสนิท
ถนนแจ้งสนิท หรือ ทางหลวงแผ่นดินหมายเลข 23 สายบ้านไผ่–อุบลราชธานี เป็นทางหลวงแผ่นดินสายหนึ่งในจังหวัดขอนแก่น จังหวัดมหาสารคาม จังหวัดร้อยเอ็ด จังหวัดยโสธร และจังหวัดอุบลราชธานี มีปลายทางทิศตะวันตกอยู่บนถนนมิตรภาพ (ทางหลวงแผ่นดินหมายเลข 2) ในอำเภอบ้านไผ่ จังหวัดขอนแก่น และมีปลายทางทิศใต้อยู่บนถนนสรรพสิทธิ์ ในอำเภอเมืองอุบลราชธานี จังหวัดอุบลราชธานี มีระยะทางตลอดทั้งสาย 279.830 กิโลเมตร
ประวัติ
ถนนแจ้งสนิทเดิมมีชื่อเรียกว่า "ทางหลวงแผ่นดินสายชนบท-มหาสารคาม-ร้อยเอ็ด-อุบลราชธานี" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายวินิต แจ้งสนิท อดีตนายช่างกำกับแขวงการทางบ้านไผ่
รายละเอียดของเส้นทาง
ถนนแจ้งสนิทเป็นทางหลวงแผ่นดินที่แยกออกมาจากถนนมิตรภาพ (ทางหลวงแผ่นดินหมายเลข 2) ที่ตำบลบ้านไผ่ อำเภอบ้านไผ่ จังหวัดขอนแก่น ผ่านเข้าเขตจังหวัดมหาสารคาม ผ่านอำเภอกุดรัง อำเภอบรบือ อำเภอเมืองมหาสารคาม เข้าเขตจังหวัดร้อยเอ็ด ผ่านอำเภอเมืองร้อยเอ็ด อำเภอธวัชบุรี อำเภอทุ่งเขาหลวง อำเภอเสลภูมิ เข้าเขตจังหวัดยโสธร ผ่านอำเภอเมืองยโสธร อำเภอคำเขื่อนแก้ว จากนั้นเข้าเขตจังหวัดอุบลราชธานี ผ่านอำเภอเขื่องใน แล้วไปสิ้นสุดที่ถนนสรรพสิทธิ์ ในอำเภอเมืองอุบลราชธานี อำเภอเมืองอุบลราชธานี รวมระยะทางทั้งสิ้น 279.830 กิโลเมตร
เขตการควบคุม
ถนนแจ้งสนิท แบ่งเขตการควบคุมออกเป็น 13 ตอนได้แก่
หมายเหตุ: ช่วงเขตการควบคุมของแขวงทางหลวงมหาสารคาม ช่วงที่ 4 และ 5 ตอน หนองจิก - ห้วยแอ่ง จะใช้เลขตอนที่ 0203 เป็นเลขเดียวกันทั้ง 2 ช่วง และช่วงเขตการควบคุมของแขวงทางหลวงยโสธร ช่วงที่ 9 และ 10 ตอน ยโสธร - บ้านย่อ จะใช้เลขตอนที่ 0402 เป็นเลขเดียวกันทั้ง 2 ช่วง เนื่องจากอยู่ช่วงระหว่างเขตเทศบาลเมืองมหาสารคาม และ เทศบาลเมืองยโสธร
ทางหลวงแผ่นดินหมายเลข 229
ถนนแจ้งสนิทในช่วงอำเภอชนบทถึงอำเภอบ้านไผ่ ปัจจุบันเป็นส่วนหนึ่งของทางหลวงแผ่นดินหมายเลข 229
ทางหลวงแผ่นดินหมายเลข 2432
ทางหลวงแผ่นดินหมายเลข 23 ผ่านหอนาฬิกาอำเภอเขื่องใน ซึ่งมีทางหลวงแผ่นดินหมายเลข 2382 (ไปอำเภอยางชุมน้อย) แยกออกไปทางขวา และทางหลวงแผ่นดินหมายเลข 2432 จะเลี้ยวซ้ายที่แยกนี้เพื่อกลับเข้าสู่ทางหลวงหมายเลข 23 โดยก่อนสุดถนน จะมีทางหลวงแผ่นดินหมายเลข 2404 (ไปอำเภอกันทรารมย์) แยกออกไปทางขวา ระยะทางรวม 2.143 กิโลเมตร
ไฟนอลแฟนตาซี XIII-2
โทะชิโระ ท์ซึฌิดะ โยะชิโนะริ คิตะเสะ ไดสึเกะ วะทะนะเบะ นะโอะ อิเคะดะ แฟบูลา โนวา คริสตัลลิส: ไฟนอล แฟนตาซี เอกซ์บอกซ์ 360 }}
ไฟนอลแฟนตาซี XIII-2 (ファイナルファンタジーXIII-2; Final Fantasy XIII-2) เป็นเกมสมมติบทบาท ภาคต่อของไฟนอลแฟนตาซี XIII พัฒนาและจัดจำหน่ายโดยบริษัทสแควร์เอนิกซ์ สำหรับเครื่องเล่นเกม เพลย์สเตชัน 3 และ เอกซ์บอกซ์ 360 วางจำหน่ายในญี่ปุ่นเมื่อวันที่ 15 ธันวาคม พ.ศ. 2554 และจำหน่ายในอเมริกาเหนือ ในวันที่ 31 มกราคม พ.ศ. 2555